QIShLOQ XO‘JALIGI IShLAB ChIQARIShINI DAVLAT TOMONIDAN QO‘LLAB-QUVVATLAShGA DOIR QO‘ShIMChA ChORA-TADBIRLAR TO‘G‘RISIDA

Qishloq xo‘jaligi tovar ishlab chiqaruvchilari va mashina-traktor parklarini davlat tomonidan moliyaviy qo‘llab-quvvatlash maqsadida Vazirlar Mahkamasi qaror qiladi:
 1. 2003—2005-yillarda O‘zbekiston Respublikasi Qishloq va suv xo‘jaligi vazirligi hamda “O‘zagromashservis” uyushmasining respublika ta’minot korxonalari:
 qishloq xo‘jaligi mashinalari shinalarini import qilishda bojxona to‘lovlaridan (bojxonada rasmiylashtirish yig‘imlaridan tashqari);
 import qilinayotgan shinalarni qishloq xo‘jaligi korxonalari va mashina-traktor parklariga sotishda qo‘shilgan qiymat solig‘i hisoblashdan va uni to‘lashdan ozod qilinsin.
 2. O‘zbekiston Respublikasi Iqtisodiyot vazirligi, Davlat bojxona qo‘mitasi, Moliya vazirligi va Tashqi iqtisodiy aloqalar agentligi O‘zbekiston Respublikasi bojxona chegarasi orqali olib kelinadigan iste’mol tovarlari ro‘yxatiga tegishli o‘zgartirishlar kiritsinlar, ro‘yxatdan qishloq xo‘jaligida va o‘rmon xo‘jaligida foydalaniladigan transport vositalari uchun shinalarni chiqarib tashlashni nazarda tutsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari N.S.Yusupov zimmasiga yuklansin.